text: ब्रासीलियाः ब्राजील के रियो डि जनेरो में देश के सबसे पुराने वैज्ञानिक संस्थान राष्ट्रीय संग्रहालय में भीषण आग लग गई। मीडिया रिपोर्ट के मुताबिक दमकलकर्मी इमारत में लगी आग को बुझाने में लगे हुए थे, जिसमें दो करोड़ से ज्यादा कीमती चीजें रखी हुई हैं। ब्राजील के राष्ट्रपति मिशेल टेमेर ने ट्वीट कर कहा, ‘यह ब्राजीलियाई लोगों के लिए दुखद दिन है और हमारे इतिहास का मूल्य इमारत को पहुंचे नुकसान से नहीं आंका जा सकता।’